CELEX: 62012CN0195
Language: da
Date: 2012-04-26 00:00:00
Title: Sag C-195/12: Anmodning om præjudiciel afgørelse indgivet af Cour constitutionnelle (tidligere Cour d’arbitrage) (Belgien) den 26. april 2012 — I.B.V. & Cie SA (Industrie du bois de Vielsalm & Cie SA) mod Région wallonne

7.7.2012   
            
            
               DA
            
            
               Den Europæiske Unions Tidende
            
            
               C 200/7
            
         Anmodning om præjudiciel afgørelse indgivet af Cour constitutionnelle (tidligere Cour d’arbitrage) (Belgien) den 26. april 2012 — I.B.V. & Cie SA (Industrie du bois de Vielsalm & Cie SA) mod Région wallonne
   (Sag C-195/12)
   2012/C 200/12
   Processprog: fransk
   
      Den forelæggende ret
   
   Cour constitutionnelle (tidligere Cour d’arbitrage)
   
      Parter i hovedsagen
   
   
      Sagsøger: I.B.V. & Cie SA (Industrie du bois de Vielsalm & Cie SA)
   
      Sagsøgt: Région wallonne
   
      Præjudicielle spørgsmål
   
   
               1)
            
            
               Skal artikel 7 i Europa-Parlamentets og Rådets direktiv 2004/8/EF af 11. februar 2004 om fremme af kraftvarmeproduktion på grundlag af en efterspørgsel efter nyttevarme på det indre energimarked og om ændring af direktiv 92/42/EØF (1), sammenholdt med i givet fald artikel 2 og 4 i Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet (2) og artikel 22 i Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (3), fortolkes i lyset af det almindelige lighedsprincip, artikel 6 i traktaten om Den Europæiske Union og artikel 20 og 21 i Den Europæiske Unions charter om grundlæggende rettigheder således:
               
                           a)
                        
                        
                           at bestemmelsen ikke finder anvendelse på anlæg til højeffektiv kraftvarmeproduktion i den forstand, hvori udtrykket er anvendt i bilag III til direktivet,
                        
                     
                           b)
                        
                        
                           at bestemmelsen indebærer, at det kan tillades eller forbydes, at en støtteforanstaltning, som den, der er fastsat i artikel 38, stk. 3, i regionen Valloniens dekret af 12. april 2001 om den regionale markedsordning for elektricitet, omfatter alle de kraftvarmeanlæg, der i det væsentligste udnytter biomasse, og som opfylder de i artiklen fastsatte betingelser, med undtagelse af de kraftvarmeanlæg, der i det væsentligste udnytter træ eller træaffald?
                        
                     
         
               2)
            
            
               Har det betydning for besvarelsen, at kraftvarmeanlægget i det væsentligste kun udnytter træ eller om det alene udnytter træaffald?
            
         
      (1)  EUT L 52, s. 50.
   
      (2)  EFT L 283, s. 33.
   
      (3)  EUT L 140, s. 16.